Source: http://docplayer.hu/165095640-Sz-peldany.html
Timestamp: 2019-11-20 09:37:17+00:00

Document:
/ sz. példány - PDF
Download "/ sz. példány"
1 Esztergomi Közös Önkormányzati Hivatal 2500 Esztergom, Széchenyi tér 1. Pf. 92. Készült: 2 példányban / sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK június 20-ÁN MEGTARTOTT NYÍLT ÜLÉSÉRŐL 1
2 Jegyzőkönyv Esztergom Város Önkormányzat Képviselő-testületének június 20-án 9 órakor a Városháza Nagytermében megtartott nyílt üléséről Jelen vannak: Romanek Etelka polgármester, Bánhidy László alpolgármester Dr. Alberti Péter képviselő Meszes Balázs képviselő Stámusz Andrea képviselő Sztojka Lajos képviselő Tóth Tamás Béla képviselő Eck András képviselő Nyíri Attila képviselő Dr. Szerencsés Gergely István képviselő Tordainé Vida Katalin képviselő Vigh László képviselő Meghívottak: a jelenléti ív szerint Jegyző: dr. Endre Szabolcs Aljegyző: Tóth János Jegyzőkönyvvezető: Argyelánné Gerendás Ágnes, Cseszka Noémi Romanek Etelka polgármester: Köszöntötte a megjelenteket és a televízió nézőit. Megállapította, hogy a meghívó időben kiküldésre került. Megállapította, hogy a Képviselőtestület megválasztott létszáma 15 fő, jelen van 12 fő, a Képviselő-testület határozatképes. 3 képviselő bejelentette a távollétét. A meghívó és a sürgősségi javaslatok alapján 38 napirendi pontot tárgyalunk a mai képviselő-testületi ülésen. Szeretném kérdezni, hogy a mai napirendi pontokkal kapcsolatban kíván-e valaki hozzászólni? Eck András ügyrendben kér szót! Eck András képviselő: Köszönöm szépen! Én az S-01. Eperjesi utca parkolási problémák című előterjesztésnek a levételét szeretném javasolni. A problémát kertvárosi képviselők is az elmúlt évek során többször jelezték, illetve ahogy képviselő asszony is írja az előterjesztésében, a tavalyi év folyamán a rendelet tervezetet, amit a hivatal elkészített két alkalommal is tárgyalta bizottság is, illetve képviselő-testület, de annak bevezetését azért nem javasoltuk, mivel emlékeim szerint 60 millió forintos éves költségbe kerülne a városnak. Nyilván ezt a problémát kezelni kell, más városrészekben is hasonló parkolási problémák, illetve szabálytalan parkolások vannak, de ezt a rendeletet akkor nem fogadta el a testület, szerintem most sem támogatná, ezért javaslom levételét ennek az előterjesztésnek. Romanek Etelka polgármester: Köszönöm szépen! További észrevétel? Stámusz Andreának megadom a szót! Stámusz Andrea képviselő: Köszönöm szépen a szót! Igen, valóban 60 millió forintos kiadást jelentene ez évente a városnak, viszont meg kell nézni a bevételi oldalt is. Ha csak azt vesszük, hogy mondjuk 10 autóra kerül fel a kerékbilincs, akkor az már naponta Ft bevételt jelent a városnak, tehát ha azt kiszámoljuk éves viszonylatban az 72 millió forint, tehát nagyjából ez a rendszer teljes mértékben önfenntartó vagy még mondhatnám azt, hogy egy picit nyereséges is lenne a városnak. Arról nem is beszélve, hogy ezzel az embereket, akik szabálytalanul parkolnak, arra ösztönözhetnénk, hogy jogszabálykövető magatartást tanúsítsanak. Ott ez a probléma 2
3 nemcsak az Eperjesi utca lakóit érinti, hanem a Nyitrai utca lakóit, a Kolozsvári utca, Tópart utca lakóit és a Kassai utca lakóit is. A Tópart utcában a parkolókat fel kellene festeni, megtörtént ennek a felmérése, de azóta sem valósult meg a parkolóknak a felfestése. Az utcában lakók panaszolják azt, hogy felállnak rendszeresen a járdára az autóval. Babakocsival nem tudnak közlekedni. Nagyon sokszor nem tud felmenni a helyijárat, a busz sem, ezért az idős beteg embereknek, hogyha be akarnak jutni valahova a városba ki kell gyalogolni a főútra a buszmegállóba. Ez főleg a nyári és hétvégi időszakot érinti, ezért fokban ez nem túl kellemes dolog, úgyhogy mindenképp érdemes lenne ezt a kérdést újra körül járni. Addig pedig az volt az előterjesztésben a javaslat, hogy az újabb parkolóhelyek kialakítása mellett, pedig a rendőrséget felkérni arra, hogy menjenek ki, hogy necsak a 11-es úton itt a MOL kútnál legyen mérés a gyorshajtókra, hanem menjenek ki, mert a rendőrség, ugye szolgálunk és védünk, akkor szolgálják az ott élőknek az érdekeit, és a szabálytalan parkolókat büntessék meg. Legyen ellenőrzés, mert hogy ha ezt az emberek megtapasztalják, akkor valószínű máshol parkolnak le az autókkal, lehet kicsit távolabb, Dorogon ott valamelyik áruház környékén, ahol ez megoldható és nem zavarja az ott lakókat. Köszönöm! Romanek Etelka polgármester: Köszönöm szépen! Sztojka Lajosnak megadom a szót! Sztojka Lajos képviselő: Köszönöm szépen a szót polgármester asszony! Természetesen képviselő asszony nem mondom azt, hogy valótlant állít, hiszen 2014 óta, mióta megválasztott képviselő vagyok, azóta én is ugyanúgy visszahozom és behozom hol bizottságra, hol irodai szintre ezeket a gondokat, problémákat. Meg lehet nyugodtan kérdezni a jegyző urat is. De ha tisztelt képviselő asszony részt venne bizottsági üléseken vagy bejárna testületikre, akkor tisztában lenne ezekkel a problémákkal, hogy majdnem heti vagy napi szinten is visszahozzuk. Köszönöm szépen! Romanek Etelka polgármester: Eck András neve is megjelent, de most már nem látom, tehát valószínű, hogy akkor nem kíván hozzászólni. Stámusz Andrea viszont igen, akkor megadom a szót! Stámusz Andrea képviselő: Köszönöm szépen! Csak egy mondat erejéig, hát elég szomorú, hogy 5 év alatt nem sikerült megoldani a problémát, ha ilyen sokszor, napi szinten beszéltek róla, akkor mondjuk megoldást kéne rá keresni. Köszönöm! Romanek Etelka polgármester: További hozzászólást nem látok a napirendi pontokhoz. Előtte Eck András javaslatát fogom szavazásra bocsátani, a javaslat lényege, hogy kerüljön le a napirendek tárgyalása körül az S-01-es. Kérem szavazzunk az ügyrendi javaslatról! A szavazásban részt vett 12 fő. A Képviselő-testület 9 igen 3 nem szavazat mellett az alábbi határozatot hozta: Esztergom Város Önkormányzat Képviselő-testülete 386/2019. (VI.20.) önkormányzati Napirendi pont levétele Esztergom Város Önkormányzat Képviselő-testülete úgy dönt, hogy elfogadja Eck András képviselő ügyrendi javaslatát és,,eperjesi utca parkolási problémák című napirendet leveszi a napirendi pont tervezetek közül. 3
4 Határidő: azonnal Romanek Etelka polgármester: Kérem szavazzunk a napirendi pontok elfogadásáról! A szavazásban részt vett 12 fő. A Képviselő-testület 10 igen 1 nem 1 tartózkodás szavazat mellett az alábbi határozatot hozta: Esztergom Város Önkormányzat Képviselő-testülete 387/2019. (VI.20.) önkormányzati Napirendi pontok elfogadása 1. Döntés az Esztergom 16380/2 hrsz-ú, természetben a 2500 Esztergom, Gesztenye fasor 14. sz. alatti Esztergomi Zsolt Nándor Alapfokú Művészeti Iskola használatba adásával kapcsolatos módosított szerződés elfogadásáról Előterjesztő: Bánhidy László alpolgármester 2. Döntés a tervezett városi könyvtár Bástya áruházban történő elhelyezésével kapcsolatos fejlesztési javaslatokról Előterjesztő: Philipp Frigyes főépítész 3. Esztergom-Kertvárosban a közösségi közlekedési útvonal módosítása (Kinizsi utcából Wesselényi utcába való áthelyezés) Előterjesztő: Romanek Etelka polgármester 4. A köztisztaság fenntartásáról, parkok és fák védelméről, valamint az avar és kerti hulladékok nyílttéri égetéséről szóló 24/2014. (XII.3.) önkormányzati rendelet módosítása Előterjesztő: Dr. Endre Szabolcs jegyző 5. A temetőkről és a temetkezésről szóló, Esztergom Város Önkormányzat Képviselőtestületének 12/2017.(IV.21.) önkormányzati rendeletének módosítása Előterjesztő: Romanek Etelka polgármester 6. A gyermekek napközbeni ellátása intézményi térítési díjának megállapításáról szóló 25/2018. (XII.14.) önkormányzati rendelet módosítása Előterjesztő: Romanek Etelka polgármester 7. Az óvodák várható gyermeklétszáma, indítható csoportszáma, pedagógus-szükséglete a 2019/2020. nevelési évben Előterjesztő: Romanek Etelka polgármester 8. A Magyar Máltai Szeretetszolgálat Egyesület évi tevékenységéről szóló szakmai beszámolójának elfogadása Előterjesztő: Romanek Etelka polgármester 4
5 9. A Magyar Máltai Szeretetszolgálat Egyesülettel megkötött Ellátási szerződés módosításával kapcsolatos döntés Előterjesztő: Romanek Etelka polgármester 10. Pályázat benyújtása az Országos Futópálya programba Előterjesztő: Romanek Etelka polgármester 11. Döntés az Európai Mobilitási Hét pályázat beadásáról Előterjesztő: Romanek Etelka polgármester 12. Döntés az Esztergomi Zeneiskola Alapítványának támogatásáról Előterjesztő: Romanek Etelka polgármester 13. Döntés Papp Albertné és Papp Vanda által ajándékozásra szánt festményekről Előterjesztő: Bánhidy László alpolgármester 14. Döntés az Esztergom 17350/A/9 hrsz.-ú, természetben a 2500 Esztergom, Széchenyi tér 21. sz. alatti helyiség bérbeadásáról Előterjesztő: Bánhidy László alpolgármester 15. Döntés a Hungast Esztergom Zrt. főzőkonyha és iroda bérlésével kapcsolatban Előterjesztő: Bánhidy László alpolgármester 16. Döntés az Esztergom hrsz.-ú, természetben a 2500 Esztergom, Széchenyi tér 1. sz. alatti nagyterem térítésmentes használatba adásáról véradás céljára Előterjesztő: Bánhidy László alpolgármester 17. Döntés az Esztergom 74 hrsz-ú, természetben a 2509 Esztergom-kertváros, Wesselényi u sz. alatti ingatlan hasznosításáról Előterjesztő: Bánhidy László alpolgármester 18. Döntés a Strigonium Zrt. tulajdonában lévő 73 db óriásplakát értékesítési lehetőségéről a Publimont Kft. vételi ajánlata alapján Előterjesztő: Bánhidy László alpolgármester 19. Tulajdonosi és közútkezelői hozzájárulás iránti kérelmek elbírálása Előterjesztő: Sasvári Viktor, a Pénzügyi Ellenőrző és Tulajdonosi Bizottság elnöke 20. Döntés a TOP KO forrásból támogatott hivatásforgalmú kerékpárúttal kapcsolatban Előterjesztő: Romanek Etelka polgármester 21. Az 1. számú felnőtt háziorvosi körzet betöltéséről szóló döntés ZÁRT ÜLÉS! Előterjesztő: Romanek Etelka polgármester 22. A 9. számú felnőtt háziorvosi körzet rendelési idejének változásával kapcsolatos döntés ZÁRT ÜLÉS! Előterjesztő: Romanek Etelka polgármester 5
6 23. Tájékoztató Esztergom Város Önkormányzata évi költségvetésének végrehajtásáról ZÁRT ÜLÉS! Előterjesztő: Bánhidy László alpolgármester 24. Hozzájárulás Esztergom, Eper utcában építendő gravitációsszennyvízcsatorna és ívóvízvezeték létesítéséhez ZÁRT ÜLÉS! Előterjesztő: Romanek Etelka polgármester 25. A Széchenyi tér 14. sz. alatti Kapcsolatok Háza ingatlan építési munkáihoz kapcsolódó pótmunkák megrendelése ZÁRT ÜLÉS! Előterjesztő: Romanek Etelka polgármester 26. Esztergom Város Önkormányzatának tulajdonában lévő lakások bérleti szerződésével (szerződéshosszabbítás, új szerződés kötés, lakbérmérséklés) kapcsolatos döntések ZÁRT ÜLÉS! Előterjesztő: Bánhidy László alpolgármester 27. Lakatos Miklós az Esztergom 16853/4 helyrajzi számú, természetben a 2500 Esztergom, Töltés u. 5/18. számú ingatlan lakójával kapcsolatos döntés ZÁRT ÜLÉS! Előterjesztő: Bánhidy László alpolgármester 28. Döntés Gyurics Péter, mint kérelmező által az Esztergom 9820 helyrajzi számú, természetben a 2500 Esztergom, Dobogókői út közelében a Méhesvölgyben található önkormányzati tulajdonú ingatlan rekreációs szerződésével kapcsolatban ZÁRT ÜLÉS! Előterjesztő: Bánhidy László alpolgármester 29. Döntés az Esztergom, Szentgyörgymező kerékpárút mentén található 15628/3 helyrajzi számú, 7993 m2 nagyságú, kivett beépítetlen terület bérbeadásának meghosszabbításáról Baka Györgyné részére ZÁRT ÜLÉS! Előterjesztő: Bánhidy László alpolgármester 30. Döntés az Esztergom 0506/1, 0506/2, 0506/3, 0506/4, 0506/5, 0501/8, 0501/14, 0501/15, 0501/16, 0501/20, 0497/12, 0497/8, 0497/7, 0497/3, 0498/5, 0498/10, 0498/13, 0498/14, 0498/16 helyrajzi számú ingatlanok haszonbérbe adásáról Vachaja Tamás részére ZÁRT ÜLÉS! Előterjesztő: Bánhidy László alpolgármester 31. Az esztergomi 18243/2 hrsz.-ú ingatlan értékesítésére kiírt versenytárgyalás eredményhirdetése ZÁRT ÜLÉS! Előterjesztő: Bánhidy László alpolgármester 6
7 32. Az esztergomi 18244/2 hrsz.-ú ingatlan értékesítésére kiírt versenytárgyalás eredményhirdetése ZÁRT ÜLÉS! Előterjesztő: Bánhidy László alpolgármester 33. Az esztergomi 18203/8 hrsz.-ú ingatlan értékesítésére kiírt versenytárgyalás eredményhirdetése ZÁRT ÜLÉS! Előterjesztő: Bánhidy László alpolgármester 34. Döntés tulajdonosi hozzájárulások meghosszabbításáról úszóművekkel kapcsolatban Laky Zoltán, Neuzer András, Dr. Szabó György László és Szabó Mária Erzsébet részére ZÁRT ÜLÉS! Előterjesztő: Bánhidy László alpolgármester 35. Elvi döntés az Esztergom 15003/4 hrsz-ú, természetben a 2500 Esztergom, Géza Fejedelem utcában található ingatlan értékesítésével kapcsolatosan ZÁRT ÜLÉS! Előterjesztő: Bánhidy László alpolgármester 36. Tájékoztató az aktuális peres és peren kívüli jogvitás ügyekről, valamint szükség szerint a perbeli álláspontok kialakítása ZÁRT ÜLÉS! Előterjesztő: Dr. Endre Szabolcs jegyző 37. Döntés az Esztergomi Vízmű Kft. "v.a." közötti időszakra vonatkozó egyszerűsített éves beszámolójának elfogadásáról, valamint az 1016/2018. (XII.13.) önkormányzati határozat 2-4. pontjaiba foglalt rendelkezések visszavonásáról ZÁRT ÜLÉS! Előterjesztő: Bánhidy László alpolgármester Tájékoztatók: * Tájékoztató a két ülés közti eseményekről Előterjesztő: Romanek Etelka polgármester * Tájékoztató a lejárt idejű határozatokról Előterjesztő: Romanek Etelka polgármester * Tájékoztató Esztergom Város Önkormányzata havi gazdálkodásáról Előterjesztő: Romanek Etelka polgármester * Tájékoztató a évi költségvetésről és a költségvetés végrehajtásáról szóló rendelet 22. -a szerinti forrásfelhasználásról Előterjesztő: Romanek Etelka polgármester Határidő: azonnal 7
8 Romanek Etelka polgármester: Mielőtt rátérünk az első napirendi pont tárgyalására Szerencsés Gergely ügyrendben kér szót! Még nem tértünk rá az első napirendi pont tárgyalására, tehát én a két ülés közötti beszámoló közül szeretnék kiemelni két-három eseményt. A képviselők megkapták a két ülés közötti eseményekről szóló tájékoztatómat. Három eseményt szeretnék ezek közül kiemelni. Az egyik! Május 27-én volt egy kezdeményezés, amelynek aztán több alkalma is volt a Nemzeti Örökség Intézetével egy egyedi programot kezdeményeztem elsősorban végzős diákok számára, amely során a gyerekeknek lehetőségük van az önkormányzat szervezésében külön buszok biztosításával eljutni a Fiumei úti Nemzeti Sírkertbe. Többszáz diák jutott ily módon el. Nekem két alkalommal volt lehetőség, hogy együtt vegyek részt ezen a másfél órás sétán. Tapasztalatom az, hogy nagyon-nagyon jó, ha a gyerekek megismerik a történelmet. Nemcsak élményt, hanem tanulást, ismeretet szereznek. Jobban fogják szeretni a történelmet és hogyha jobban megismerik, akkor a nemzetüket, hazájukat is jobban tudják szeretni. Mi minden iskolának felajánlottuk ezt a lehetőséget, sajnos nem minden iskola élt ezzel a lehetőséggel, de a ferencesek, a Balassa, a Mindszenty, Kolping, Szent Erzsébet diákjai. Több százan, talán 300 felett a diákok száma, jártak a Nemzeti Sírkertben, megcsodálhatták Deák Ferenc mauzóleumát, Antall József sírját és látták Arany János, Babits Mihály sírját. Úgy gondolom, hogy ezt folytatni kell a jövőben is és ez a gyerekeknek egy rendhagyó történelem óra volt. A 301-es parcella mély megrendüléssel érintette ezeket a éves fiatalokat is. Én azt gondolom, hogy ezt mindenkinek látnia kell. A másik dolog, amit szeretnék elmondani, hogy egy nagyon fontos esemény volt itt a Városházán május 30-án, még pedig a Sturovoba megvalósítani kívánt pirolízis égető üzem kapcsán egy egész napos esemény volt. Minden képviselőt természetesen erre meghívtunk, két alkalommal mentek ki a meghívók. Jelen voltak a hazai hatóságok, érintett hatóságok képviselete, tehát az Agrárminisztérium, a vízügyi hatóságok, ugyanúgy a szlovák hatóságok részéről az Agrárminisztérium, környezetvédelmi hatóságok, jelen volt a beruházás tervező cég képviselőinek a küldöttsége és szakmai egyeztetés volt. Egész délelőtt lehetőség volt a beruházótól információt kérni, megismerni a beruházást. A város által megbízott képviselők pedig elmondták és ismertették azokat az aggályokat, amely alapján minden fórumon, minden létező jogi fórumon, a nemzetközi eljárásban természetesen határozottan tiltakozni fogunk ez ellen a beruházás ellen. Délután 5 órától pedig nyilvános fórumra került sor, ahol a lakosság és bárki kérdezhetett. Sajnálattal kell elmondanom, hogy nagyon gyér volt az érdeklődés. A képviselők részéről csupán Erős Gábor, alpolgármester úr és én vettem részt, a lakosság részéről is kicsi volt a képviselet, de, akik itt voltak, akár a város részéről, akár a határon túli területek részéről, volt itt párkányi képviselő, polgármester úr is. Mi nagyon határozottan képviseltük azt, hogy minden fórumon tiltakozni fogunk a beruházás ellen. Azért el kell mondani, hogy ilyen beruházás esetén a lakosság részéről vagy képviselők részéről egy erőteljesebb jelenlét elvárhatóbb lett volna. A harmadik dolog, amit szeretnék megosztani Önökkel, múlt héten a XIV. Finn-Magyar Testvérvárosi Konferencián vettem részt egyik munkatársammal, amelynek az előszervezése Esztergomban volt ezelőtt 3 éve. Ezen a múlt heti alkalmon 42 önkormányzat képviselője vett részt, nagyon eredményes volt a konferencia, különböző témák voltak. Én egy témában kaptam felkérést előadás tartására, az Idősödő társadalom, aktív időskori szemléleti paradigmaváltás az esztergomi példák bemutatása. 42 önkormányzat közül 4 önkormányzat kapott felkérést még Esztergom, Nyíregyháza, Kaposvár és Veszprém. Ezeket az eseményeket szerettem volna megosztani Önökkel. Mielőtt az első napirendi pont tárgyalására térnénk Szerencsés Gergelynek ügyrendben megadom a szót! Dr. Szerencsés Gergely István képviselő: Köszönöm szépen polgármester asszony! Megnyugtatott, hogy a frakcióvezető Erős Gábor részt vett a párkányi hulladékégetővel kapcsolatos tárgyaláson, hiszen így egyeztette le a frakció, úgyhogy mi képviselve voltunk hála Istennek. Köszönöm szépen a tájékoztatást. Szeretném megkérdezni a jegyző urat alapvetően, hogy a Schweidel úti műfüves pályával kapcsolatban írtam több t már, huzamosabb ideje, 8
9 hogy az ott kifüggesztett házirend betartásában kértem a segítséget, hogy a nyitás, zárás megoldott legyen. Nem kaptam még eddig választ rá, mikor várható? Mert a lakosok most már egy petíciót is aláírtak teljesen joggal. Reggel 8 és este 7 között lehetne használni a pályát, mert este fél 11-kor is használják. Milyen megoldás van arra, hogy valaki kinyissa a pályát reggel 8- kor és valaki bezárja este 7-kor. Erre várok majd egy megoldást, nem kell válasz. Legyenek szívesek ezt megoldani, de záros határidőn belül, mert tényleg egyre nagyobb az elégedetlenség. Nyitott ablaknál aludnának az emberek 9, fél 10 fele, de akkor is még fociznak kint. Ebben szeretnék segítséget kérni. Két rövid kérdésem lenne csak, hogy jegyző úr múlt héten volt-e dolgozni szerda, csütörtök, péntek? Igen, nem. Kérdezhetek ilyet, szabad ilyet kérdeznem, van hozzá jogom? Romanek Etelka polgármester: Mondja végig a kérdését. Dr. Szerencsés Gergely István képviselő: Ez az egyik, hogy volt-e dolgozni szerda, csütörtök, péntek? A másik, hogy a címet ki figyeli? Ez a kettő. Csak most szeretnék, igen én figyelem, meg még valaki és voltam dolgozni szerda, csütörtök, péntek. Ennyire szeretnék választ kapni. Köszönöm szépen! Romanek Etelka polgármester: Köszönöm szépen! Miután ezt a problémakört úgy tudom, hogy nyilvános fórumon is, munkatársaimtól hallottam, hogy nyilvános fórumon is jelezte képviselő úr, ezért mindenképp fontosnak tartom, hogy legyen erre válasz. Ez a sportpálya, ami kérdéses, ez egy MLSZ támogatással létesített sportpálya, amire képviselő úr is tudja, hogy 15 éves fenntartási kötelezettség van. Pacz Jánost most nem látom, de Pacz János Önnek választ is küldött, legalább is én láttam azt az váltást, hogy tájékoztatta arról, hogy ha a város ezt a sportpályát megszünteti még, hogyha odébb is rakja egy másik helyszínre, akkor vissza kell fizetni, ugye? Kártérítési kötelezettsége van a városnak. Tehát picit bonyolultabb a dolog, de tudok erről a levélváltásról, mert ahogy jöttem dolgozni, ez volt az első, hogy a kollegáimmal ezt átbeszéltük. Meg is született egy válasz az Ön részére, de akkor ezt a nyilvánossággal fogjuk ezt megosztani, tehát a jegyző úr erre a dologra most akkor válaszol. Légy szíves! Dr. Endre Szabolcs jegyző: Köszönöm szépen a szót! Valóban június 10-én érkezett egy kérdés képviselő úrtól, amire ugye 30 napom van választ adni, nyilván nem kívánom megvárni a 30. napot. Ezért a lényegét felolvasnám ennek a levélnek, amit a mai napon természetesen átadok Önnek. Felolvasta a tájékoztató levelet: Hivatkozással június 10. napján 16:47-kor beérkezett megkeresésére az alábbiak szerint tájékoztatom. Levelében a Schweidel úti focipálya zárása ügyében fogalmaz meg felém kérdéseket, kéréseket. Leveléhez csatolta 45 magánszemély nevével, címével és aláírásával ellátott, az Esztergom Város Önkormányzatának címzett levelét. Esztergom Város Önkormányzata Képviselő-testülete az 504/2015. (IX.24.) önkormányzati határozatával döntött arról, hogy részt vesz a Magyar Labdarúgó Szövetség Országos Pályaépítési Program pályázatán 30%-os önrész (akkor várhatóan: 29,58 MFt) és 70%-os támogatás (várhatóan 69,02 MFt) elnyerése céljából 4 pálya kialakítására, illetve felújítására. Ezen 4 pálya között megnevezésre és kivitelezésre került az Ön által jelenleg reklamált és a választókörzetében több lakó életét zavaró Schweidel úti kisméretű (grund) műfüves labdarúgó pálya. 9
10 A lakók nevében íródott és 45 fő által aláírt levélben a környéken élők az Önkormányzat képviselői felé fogalmazzák meg abbéli kérésüket, hogy az Önkormányzat által a Budai Nagy Antal és Schweidel József utca lakótömbjei által határolt szűk területre felépített műfüves focipályát az illetékesek mielőbb bontsák le és helyezzék át olyan területre, ahol az senkit nem zavar. Mindemellett kérik, hogy ezen területen inkább parkoló létesüljön a Budai Nagy Antal utca másik végén elhelyezett parkoló mintájára (ami egy korábbi kosárlabda pálya helyére épült), mert esténként és hétvégente nehéz a lakók számára a parkolás. Hivatkozzák a levél írói a Győr-Ménfőcsanakon található ugyanilyen pályát, amelyet hasonlóan rossz helyre építés miatt zárattak be. A lakók jelzik azt is, hogy a lakókörnyezetük élhetetlen, folyamatos zajban élnek, nem lehet pihenni sem nappal, sem éjjel a pálya átadása óta, mert a pályát használók káromkodnak, trágár szavakat használnak, sokszor hangos zenét hallgatnak, ordítoznak és a palánknak csapódó labda zaja veri fel a nyugalmukat reggel 7.30-tól akár este 23:00 óráig is. A levél kitér arra is, hogy a lakók problémáinak megoldására ugyan születtek intézkedések, (nevezetesen házirend lépett életbe, lakat és kamera került elhelyezésre), ugyanakkor jelzik ezzel egyidőben a lakók azt is, hogy ezek elégtelen lépések voltak, amelyek nem jelentenek megoldást, figyelemmel arra, hogy a négy lelakatolt kisajtó miért lenne akadály egy házirend idején kívüli focira egy négy oldalról hálóval körbevett pályán, ahol a hálót fölemelve vagy elvágva már be is lehet jutni. A lakók tapasztalatai szerint természetesen ez általában így is történik. Évekkel ezelőtt a sajtó is foglalkozott ezzel a 2015-ben indult beruházással a következőképpen: Sok cikkben foglalkoztunk a Budai lakótelepen (vagy Schweidel vagy Kovácsi - a szerk.) épült műfüves futballpályával. A pálya építésekor a körzet képviselője, Dr. Szerencsés Gergely még úgy fogalmazott, azért kell a pálya a lakótelepnek, mert a lakóközösség el van öregedve és ha nincs ilyen hasznosságú és színvonalú beruházás a területen, akkor nem fognak ideköltözni a fiatalok. Arról megoszlanak a vélemények, hogy kié lesz a pálya, az ott élőké vagy kulcsos lesz, de az biztos, hogy nincs a pályán egy darab lakat sem - ez bíztató jel. Dr. Szerencsés szerint azért kellett ez a pálya a lakótelepnek, mert a lakóközösség el van öregedve és ha nincs ilyen színvonalú és hasznosságú beruházás a területen, akkor nem fognak ideköltözni a fiatalok Fentieknek megfelelően az Ön számára és a Képviselő-testület számára is tudott volt a lakókörnyezet összetétele, kormegoszlása, tekintettel arra, hogy a beruházás szükségességét Ön a sajtóban megjelentek szerint indokolta. Jelenleg pedig a lakók arról panaszkodnak, hogy nem lehet a környéken pihenni a zajtól és az éjszakába nyúló ordibálástól, nem tud pihenni sem az idősebb korosztály, sem az ott élő fiatalok és gyermekeik sem. A lakók a levelükben a fentebb idézettek szerint jelzik az Önkormányzat felé, hogy elégtelenek az intézkedések és a csatolt képeken is az látszik, hogy a pálya teljes lezárása fizikálisan nem megoldható (ennek ellenére kollégáim megtették a szükséges intézkedéseket és felszólították a Zöld-Út Kft.-t, hogy a szerződéses kötelezettségeiknek eleget téve végezzék el a jelentéktelen magasságú palánkkal szerelt pálya nyitását-zárását). 10
11 Egy ilyen szerkezettel szerelt pálya mindig is vonzani fogja a sportolni vágyókon túl azokat az embereket is, akik nem rendeltetésszerűen használják azt, ezzel feldúlva a teljes lakótelep életét. Az Ön által csatolt panaszlevelet értelmezve az derül ki az Ön megkereséséből, hogy nem a lakók kérését tolmácsolta irányomban. Ön a pálya zárását kifogásolja és rendőröket, valamint polgárőröket akar kivezényeltetni a házirend betartása érdekében. A lakók panasza és kérelme ugyanakkor egészen másra irányul, így azt gondolom, hogy a személyeskedő stílusban íródott levele a probléma elbagatellizálására és felelős keresésére irányul, de semmiképpen nem a kialakult helyzet megoldása volt az Ön célja a megkeresés megírásakor. Sajtóértesülések szerint nyilvánvaló, hogy a levele megírása óta Ön is átgondolta a választókörzetében a Képviselő-testület döntése és a pálya kivitelezése óta kialakult helyzetet: Ezt dr. Szerencsés Gergely tette közzé a facebook oldalán: Az elmúlt években számtalan pozitív, illetve negatív visszajelzés érkezett az önkormányzathoz, illetve hozzám is az MLSZ által korszerűen felújított Schweidel úti műfüves pálya miatt. Figyelembe véve valamennyi igényt, igyekeztünk jó megoldási lehetőséget kínálni mindenki számára. Időközben lakossági kérésre a Budai és Móricz között található kosárpálya helyén parkolók épültek, ezért az így kialakult űrt is pótolni szükséges. Továbbá sok megkeresés érkezett, hogy egy kutyafuttató is hasznos lenne a környéken élők számára! Ennek a hármas igénynek a kielégítésére készültek tervek is kezdeményezésemre, melyek bekerültek a Szent István Egyetem hallgatói által készített Kincses-patak vizsgálata című anyagba is. Az új helyszín tehát a Budai végén a Kincses patakon túl kerülne kialakításra, ahol elérhető távolságra lenne mindenki számára, de mégsem lennének zavaró közelségben. Bízom benne, hogy a tervek elnyerik az itt élők tetszését, és amennyiben kellő támogatást kapnak, meg is valósulhatnak mindenki nagy örömére! A sajtóban megjelent írásához fel kívánom hívni az Ön figyelmét arra, hogy amikor Önök arról döntöttek, hogy ez a pálya elkészüljön, vállalták a 15 éves fenntartási kötelezettséget, így kérem vegye figyelembe, hogy az Ön által megnevezett megoldás (áthelyezés) esetén az Önkormányzatnak a kapott támogatást kamatokkal együtt vissza kell fizetnie az Önkormányzatnak az MLSZ állásfoglalása szerint. Emlékeztetőül csatolom Önnek a már korábban megküldött állásfoglalást. A csatolt állásfoglalás mellett a levélben található az Ön megkeresése is, amelyben már június 11. napján jelzi, hogy nagy problémák vannak a pályával, az zavarja a lakókat, és ahogyan Ön fogalmaz: Hiába van kiírva, hogy a pálya reggel 9 előtt és este 7 után nem használható, és hiába zárjuk lakattal, felvágják a hálót és bemásznak Ezen levelében már akkor az áthelyezést preferálta, ezért is kerestük meg az MLSZ-t, de elutasító válasz született. Fentiekből, illetőleg már a fotók alapján összességében kiderül, hogy a pálya nyitása és zárása, közterület felügyelők vagy rendőrök kirendelése nem jelent megoldást az adott problémára mint ahogyan azt Ön is jelezte korábbi levelében. 11
12 Tisztelettel megkérem Önt, hogy amennyiben a választókörzetében a jövőben probléma merül fel, amelynek nyomán Esztergom Város Önkormányzatának a lakókörzet tagjai panaszlevelet címeznek, úgy azt küldje meg az Önkormányzat munkaszervezetének, azaz az Esztergomi Közös Önkormányzati Hivatalnak annak érdekében, hogy a panaszt a jogszabály által előírt folyamatnak megfelelően a Hivatal kezelhesse. Kérem megértését atekintetben, hogy a személyeskedő megjegyzéseire nem válaszolok, amelyek igen méltatlanok. Romanek Etelka polgármester: Köszönöm szépen! Volt még egy kérdés a jegyző úr itt létével kapcsolatban. Tekintettel arra, hogy én, mint említettem Finnországban voltam, alpolgármester urat most megkérdeztem, alpolgármester úr azt mondta, hogy igen itt volt a jegyző, együtt készítették az előterjesztéseket, együtt írták alá. Egyébként megjegyzem, ha jegyző úr elmegy szabadságra, akkor aljegyző úr helyettesíti őt, tehát nem okoz ez különösebb problémát. Mint, ahogy én is most távol voltam, alpolgármester úr írta most alá az előterjesztések mindegyikét, mert én fizikailag nem tudtam ezt. Akkor mindannyiunk örömére rátérnénk az első napirendi pontra, bár Szerencsés Gergely ismét szót kért. Megadom a szót! Dr. Szerencsés Gergely István képviselő: Nagyon szépen köszönöm polgármester asszony a szót! Én azt mondom, hogy betartottam a táncrendet, mert ahogy átvettem a lakosságtól ezt a petíciót rögtön megküldtem a hivatal munkaszervezetének. Azt gondolom, ha vagy már nem is tudom melyik címre, de jegyző úrhoz eljutott, akkor rendben van. Vázolnám a helyzetet. Korábban lezárásra került a pálya, valóban volt, hogy elszakították a hálót, ezután került kihelyezésre a kamera. Mióta a kamera kint van, azóta nem zárják a pályát. Azt gondolom, hogyha le lenne zárva lakattal a pálya, akkor gondolom, ha elvágnak egy ilyen pályán egy hálót, vagy feltépik az ajtót vagy leszedik a lakatot az rongálásnak számít. Erre kamerafelvétel lenne bizonyíték, ami a közterület-felügyelethez be van vezetve, illetve talán a rendőrség is rálát. Ezért bátorkodtam, én gyarló ember mondani, hogy akkor most próbáljuk meg újra zárni a pályát, mert ha ott a kamera, akkor talán senki nem fog erőszakkal bejutni nyitás előtt és zárás után, de úgy látszik, hogy itt nem lehet már kérni a lakók nevében sem a képviselőnek, és még egy elég komoly kioktatást is kapunk a nagy nyilvánosság előtt. Én ezt nem értem. Miért nem működünk együtt?! Én az kértem, hogy a polgárőrséggel nagyon jó a viszony, sokat dolgozunk együtt. Én nem értem ezt. Végiggondolta a választ? Mert én csak hallgattam egy negyedórás mekegést, makogást és semmi választ nem kaptam erre és utána még meg is lettem támadva, hogy hogy gondolom. Én elküldtem becsülettel azt petíciót, amit a fogadóórámon átvettem. Itt a megoldási lehetőség, bezárjuk a pályát ott a kamera figyeli. Ha valaki betelefonál este 9-kor, hogy uraim itt még mindig fociznak. Akkor kimegy a közterületfelügyelet, ha ki tud menni vagy a polgárőrség és megkérdezi, hogy uraim ez le volt zárva 7 órakor ott egy kamera, azt Önök észrevették? Önök illegálisan tartózkodnak itt, neveket kérek, lakcímkártyát, személyigazolványt, hogy gondolták Önök, hogy ide bemennek? Ez nem megoldható? Miért nem megoldható? 45-en aláírták. Különben a költöztetésre is lenne megoldás, csak el kéne menni és tárgyalni kéne. Akkor nem árulok zsákbamacskát, elmondom még zárójelben és szeretném lezárni, hogy a napirendekre rá tudjunk térni. Még egyszer kérem a jegyző urat, hogy legyenek szívesek megvizsgálni annak a lehetőségét, hogy ki és mikor zárja és nyissa pályát, tekintettel arra, hogy már ott van a kamera és felveszi azt, ha valaki illegálisan be akar menni nyitás előtt vagy zárás után, mert az a kamera ott van, kiépítettük, működik nem véletlenül. A másik, azért kérdeztem meg, hogy itt volt-e jegyző úr múlt héten, meg ki nézi az e- mailt, mert tegnap volt a minisztériumban egy egyeztetés a KTI szervezésében az Intermodális Csomópont kapcsán a helyközi járatok és helyijáratok vonatkozásában. Ez a meghívó elment 12
13 jegyző úr címére, a tudom, mert én is megkaptam és láttam és a hivatal részéről senki nem delegált senkit sem. Óriási a rend itt. Köszönöm szépen! Romanek Etelka polgármester: Akkor egy kicsit hasonló módon reagálnék, ahogy Szerencsés Gergely reagált arra, hogy a képviselők közül senki nem volt itt a lakossági fórumon csupán Erős Gábor. Akkor nagyon meg vagyok nyugodva, hogy az önkormányzatot Szerencsés Gergely képviselte és nyilvánvalóan el fogja mondani nekünk, hogy mi hangzott ott el. A Schweidel úti focipályára visszatérve én a legközelebbi testületi ülésre én ezt be fogom önálló napirendi pontként hozni. Addigra megnézzük milyen lehetőségek vannak. Pontosan meg fogja nézni a hivatal mi az a kártérítési kötelezettség, amit esetleg vissza kéne fizetni, milyen megoldási lehetőségek vannak. Én ezzel a dologgal ugye két napja szembesültem, akkor láttam Gergely levelét, akkor láttam a választ és ezért tartottam nagyon fontosnak, hogy ha felveti ezt a kérdést, akkor most a nyilvánosság előtt legyen erre válasz. Gergely ismét szót kér! Dr. Szerencsés Gergely István képviselő: Köszönöm szépen polgármester asszony! Ez egy nagyon megnyugtató válasz számomra. Szerintem elsősorban a zárás, nyitással foglalkozzunk, egy hosszabb lélegzetvételű egyeztetést igényel valóban a költöztetés. Úgyhogy csak arra adjanak lehetőséget, hogy be lehessen zárni és ki lehessen nyitni a pályát és akkor már előrébb jutottunk. Én boldogan képviselem az önkormányzatot akkor is, mivel az IMCS Eseti Bizottság elnöke vagyok, de megmondom őszintén, hogy nem gondolom, hogy az lenne, mert itt jegyző úr megjegyezte, hogy akkor be kell tartani a hivatali utat, de nem kaptam onnan se meghívót. Szerintem ez nonszensz, hogy nincs, aki képviseli az önkormányzatot. Ha én nem megyek el, nem tudom meg véletlenül, hogy lesz egy ilyen megbeszélés, akkor nincs ott senki se. Nem azt kéne mondani, hanem meg kellene kérdezni, hogy jegyző úr, hogy Ön miért nem vette észre, miért nem küldött senkit? Köszönöm! Romanek Etelka polgármester: Most megint felvetett Gergely egy problémát, amire én szeretnék azonnal reagálni, tehát most akkor elrendelek mindjárt egy szünetet, kimegyek utána nézek és válaszolok. Gondolom ez senkinek nem célja, mert itt van előttünk még 37 napirendi pont, de hogyha feldob egy labdát Szerencsés Gergely, akkor az ne maradjon úgy, tehát szeretnék rá reagálni. Erre a levélre is azért született meg a válasz. Bár nagyon érdekes a képviselők tűrőképessége, mert ha a jegyző beszél, akkor nagyon szeretnek bekiabálni, tehát nagyon-nagyon szépen kérem, ha a hivatal részéről vagy a jegyző bármit mond, akkor legyenek ugyanolyan figyelemmel mind amikor Önök beszélnek. Most akkor még egyszer mindannyiunk örömére rátérünk az első napirendi pontra. 1. Napirendi pont Döntés az Esztergom 16380/2 hrsz-ú, természetben a 2500 Esztergom, Gesztenye fasor 14. sz. alatti Esztergomi Zsolt Nándor Alapfokú Művészeti Iskola használatba adásával kapcsolatos módosított szerződés elfogadásáról Romanek Etelka polgármester: Megkérem Szabó Csabát röviden ismertesse az előterjesztést! Szabó Csaba Vagyongazdálkodási Csoport csoportvezetője: Ismertette az előterjesztést. Romanek Etelka polgármester: Tárgyalta a Pénzügyi Ellenőrző és Tulajdonosi Bizottság. Kérem a bizottság álláspontját! Nyíri Attila képviselő: 5 igen, 1 nem 1 tartózkodás szavazattal elfogadásra javasolja a képviselő-testületnek. Ugyanakkor felmerült a bizottsági ülésen ennek a pontosítása. 13
14 Tulajdonképpen a más egyéb ingósággal van probléma, tehát a hangszerektől kezdve minden más egyéb, mert nem lehetett tudni, hogy kié, ki kezeli. Ezek szerint szeptembertől teljeskörűen átveszik. Romanek Etelka polgármester: Ági légy szíves! Végvári Ágnes Közjóléti és Köznevelési Csoport csoportvezetője: Én beszéltem igazgató asszonnyal is és a KLIK részéről is folytatunk megbeszélést. Az ingóságokat valóban át kívánja venni a főegyházmegye és ehhez szükséges két leltár, egy az önkormányzati tulajdonú hangszerek leltárára és a KLIK teljeskörű leltárt vett most fel. Mi vagyonkezelésből nekik adtuk át az ingó és ingatlan leltárokat és most egy teljeskörű leltárt vettek fel, amiken egy része önkormányzati tulajdonú leltár a másik része az általuk beszerzett leltár. Azt gondolom, hogy nekünk mindenképpen tudnunk kell, hogy mi van itt önkormányzati tulajdonban. Nekem ezidáig nem sikerült, ezért kértem tegnap Pénzügyi Osztályvezető asszonyt, hogy ennek nézünk utána, hogy rendelkezésünkre áll-e ez a leltár. Romanek Etelka polgármester: Szabó Csaba legyen szíves ezt kiegészíteni, ha szükséges. Szabó Csaba Vagyongazdálkodási Csoport csoportvezetője: Csak, amit az előbb mondtam, hogy ennek szeptember 1-jéig el kell készülnie, mert akkor kerül át és a leltárt végig kell tisztázni. Amennyiben nincs, kérem szavazzunk! Szavazásra tette fel a 264/2019-es számú előterjesztés mellékletét képező határozati javaslatot. A szavazásban részt vett 12 fő. A Képviselő-testület 10 igen 2 tartózkodás szavazat mellett az alábbi határozatot hozta: Esztergom Város Önkormányzat Képviselő-testülete 388/2019. (VI.20.) önkormányzati Döntés az Esztergom 16380/2 hrsz-ú, természetben a 2500 Esztergom, Gesztenye fasor 14. sz. alatti Esztergomi Zsolt Nándor Alapfokú Művészeti Iskola használatba adásával kapcsolatos módosított szerződés elfogadásáról 1. Esztergom Város Önkormányzat Képviselő-testülete úgy dönt, hogy fenntartva 234/2019. (IV.11.) önkormányzati határozatát használati szerződést köt az Esztergom Város Önkormányzat 1/1-es tulajdonában álló Esztergom 16380/2 hrsz-ú, természetben a 2500 Esztergom, Gesztenye fasor 14. szám alatt található ingatlan térítésmentes használatba adására az előterjesztés mellékletét képező módosított Használati szerződés szerint. 2. Esztergom Város Önkormányzat Képviselő-testülete felhatalmazza a polgármestert az előterjesztés mellékletét képező módosított használati szerződés aláírására, valamint a teljes körű földhivatali eljárás lefolytatására. Határidő: a döntést követő 30 napon belül 14
15 2. Napirendi pont Döntés a tervezett városi könyvtár Bástya áruházban történő elhelyezésével kapcsolatos fejlesztési javaslatokról Romanek Etelka polgármester: Mielőtt megadom a szót Frigyesnek, előtte szeretném röviden összefoglalni, hogy az évek során hányszor szerepelt a képviselő-testület napirendjén a könyvtár kérdése. 13-szor, tehát 15 márciusában volt az első alkalom, amikor közvetlenül vagy közvetve a könyvtárról tárgyaltunk. 13 alkalommal és 1 munkaértekezletet is összehívtam, annak a kérdésnek a rendezésére, annak érdemében, hogy a könyvtárat méltó helyre tudjuk helyezni. Ennek ellenére a mai napig nem történt meg ez a kérdéskör rendezés és azért elmondanám, hogy az Önök által elfogadott gazdasági programban az Önök által elfogadott ITS-ben is szerepel a könyvtár elhelyezésének a kérdése. Én 2017 márciusában tettem azt a javaslatot, hogy a Balassa iskolába helyezzük el, miután bíboros úr jelezte, hogy ő erre az épületre nem tartana igényt. Az épület felszabadult márciusában hoztak egy döntést, hogy a Balassa iskolába el lehet helyezni az intézményt. Elsősorban a Városfejlesztési Bizottság javaslataira vagy Eck András személyes javaslatára visszavonásra került és még 8 esetben tárgyalta a kérdéskört. Mindenféle variációk voltak, volt olyan határozat is, ahol 10 helyre javasolta a képviselő-testület, hogy 10 helyet vizsgáljon meg a hivatal, hogy hol lehetne a legjobb helyen a könyvtár, mindenféle helyek szóba jöttek. Megjegyzem a Balassa iskola azóta is üresen áll, az állaga folyamatosan romlik. Tudom, hogy ez a döntés már nem döntés, mert a képviselő-testület nagy-nagy sajnálatra visszavonta. Most itt van egy megoldási javaslat, előterjesztés, A pont, B pont, C pont stb. Most ismételten láttam, hogy valamiféle, olyan döntése volt a bizottságoknak, hogy megint talán el kéne napolni vagy máshova adni a döntési javaslatot. Nagyon-nagyon kérem Önöket, hogy legalább valamiféle olyan döntést hozzanak meg, ami azért ennek a képviselő-testületnek a döntése arra vonatkozóan, hogy belátható időn belül a városi könyvtárunk méltó helyre fog kerülni. Átadom a szót Philipp Frigyesnek, legyen szíves foglalja össze az előterjesztést! Philipp Frigyes főépítész: Ismertette az előterjesztést. Romanek Etelka polgármester: 3 bizottság tárgyalta ezt a kérdéskört. Kérném a Városfejlesztési Bizottság álláspontját! Eck András képviselő: Szeretném megköszönni, ahogy a Bizottsági ülésen is megköszöntük a Főépítészi Kabinet munkáját és ezt az anyagot, amit a Bástya áruház átalakításával elénk tett. Örülök, hogy a könyvtárigazgató asszonynak a szándékával is egyezően sikerült a belvárosi környezetben találni helyszínt a könyvtár elhelyezésével kapcsolatban. Viszont a megvalósítással kapcsolatos forrást az elmúlt években sem láttuk, illetve a tervezésre sem látunk, mert nincs a költségvetésben sem forrás. A bizottság azt a döntést hozta a javaslatomra, hogy kerüljön le a napirendről, illetve az anyagok kerüljenek átadásra a Strigonium Zrt.-nek, illetve a Turisztikai Ügynökségnek. Azért tettük ezt, mert tudjuk, hogy a Dunakanyar kapcsán kormányhatározat van, ami az Esztergom belvárosával kapcsolatban, illetve a strandfürdő és fürdőszálló felújításával kapcsolatban is forrásokat adna a városnak. Úgy gondolom, hogy meg kéne várni ezeknek a tárgyalásoknak a lefolyását és ezt a könyvtárkérdést is be kéne tenni ebbe a csomagba. Most szeretnék tenni egy másik módosító javaslatot tenni, ami talán konkrétabb annál, amit a bizottságok javasoltak, ami úgy hangzik, hogy a könyvtár elhelyezésének a kérdése Hernádi Ádám miniszeri biztossal történt egyeztetés után kerüljön vissza a Képviselőtestület elé. Az egyeztetésbe dr. Szántó Tamás, a Strigonium Zrt. vezérigazgatója is kerüljön bevonásra. Ezt szeretném javasolni. Úgy hiszem, hogy a miniszteri biztos úr egy kézelfogható személy, akivel a közeljövőben is egyeztetést lehet folytatni és így a könyvtár elhelyezésének 15
16 a kérdése talán hamarabb megoldódik, mint az a javaslat alapján, amit a bizottsági ülésen tettem. Romanek Etelka polgármester: Köszönöm szépen! Mielőtt megkérdezem a másik két bizottság álláspontját, szeretném elmondani a tisztelt képviselőknek is és Eck Andrásnak is, hogy az a kormányhatározat, amit előbb idézett is, az 2017-ben született meg első hónapjaiban már nem emlékszem pontosan Guller úr is, meg Völner úr is ezt bejelentette az esztergomi várhegyen, hogy Esztergom 17 milliárdnyi támogatásban részesül. 2 milliárd a várhegy, 10 milliárd a belváros turisztikai fejlesztése, 5 milliárd a Szent István Fürdő. Azt hiszem jól mondom, ugye Edina? Ez egy 2017-es ügy, most meg 2019 van. Tehát nagyon jó lenne, hogy képes lenne a képviselő-testület dönteni. Az önkormányzat a címzettje ennek a támogatásnak. Esztergom Városát ennyi támogatásban részesítette. Esztergom Városát jelen esetben a képviselő-testület képviseli. El fog telni úgy 5 év, hogy a képviselő-testület semmit nem csinált ebben a témában, ez úgy gondolom, hogy nem túl nagy dicsőség. Ez az egyik dolog. A másik dolog, hogy a könyvtárak fenntartása úgy tudom, hogy kötelező feladat. Ez a törvény az önkormányzati törvény tartalmazza, nyilván Ön is ismeri. Amikor a hivatal itt igyekszik, majd összetöri magát úgy igyekszik a könyvtárnak rendes helyet találni. Mindenféle terveket csinál meg munkaértekezletet szervezünk, ez azért van mert mi szeretnénk az önkormányzati törvényt végrehajtani, hogy mulasztásban megnyilvánuló jogsértést ne kövessünk el. Nem tudom, hogy egyébként egy ilyen kötelező feladatot átlehet-e adni egy önkormányzati gazdasági cégnek. Szerintem nem lehet, de ezt majd a jogászok megmondják. Álljon meg a menet, van egy önkormányzat, van egy hivatal, van egy törvény. Ezt be kellene tartani. Megint halogatás. Én általában, ha lehet megyek a könyvtári rendezvényekre, én tapasztalom, hogy milyen szűkösen férnek el. Még nagyon képviselő úrral nem nagyon találkoztam, nyilván Ön is jár, nem akkor, amikor én. Nagyon-nagyon méltatlan, egy 1000 éves városhoz nagyon méltatlan, hogy egy intézmény oldalszárnyában olyan körülmények között bezsúfolva, a könyvtár egyharmada tán dobozokban. Nagyon-nagyon méltatlan. Megint azt dönteni, hogy várjuk meg, hogy hogy, meg mint. Nem is értem, nem is értem ezt a felvetést! Nagyon-nagyon megköszönném, ha képviselők közül valaki megmagyarázná, mert nem, én ezt nem értem. Éppen az egyik kollegával este leveleztünk, hogy ha azt a döntést, amit 2017-ben meghoztak márciusban, hogy a Balassába be lehet helyezni a könyvtárat, akkor ugye a Somfai Györgyék nekiálltak kitakarítani, akkor lehet már a könyvtár ott működhetne. Azt hiszem erre büszkék lehetnénk, mert úgy gondolom, hogy a választók felé is tartozunk valamiféle elszámolással, hogy mi az, amit megoldottunk, letettünk, megtudtunk tenni. Megint a feladat elodázása, arra hivatkozással, hogy 2017-ben született egy kormányzati döntés. Nem nagyon értem. Akkor én kérném a további bizottságok álláspontját is! Tárgyalta a Pénzügyi Ellenőrző és Tulajdonosi Bizottság. Kérem a bizottság álláspontját! Nyíri Attila képviselő: 4 igen és 2 nem szavazattal javasolja elfogadásra a képviselőtestületnek Eck András módosító javaslatát, miszerint a Városfejlesztési Bizottság módosító javaslatát fogadja el. Hamár nálam van a szó, én is szeretnék hozzászólni és részben egyetérteni polgármester asszonnyal. Én is azt gondolom, hogy végre nem ártana most már valami megnyugtató pontot tenni az ügy végére, még akkor is, ha ez nyilván majd a későbbiek során fog megvalósulni. Azt gondolom, hogy elindult egy döntési sorozat és én is meglepődve tapasztaltam, hogy valamilyen úton-módon valaki megakarja állítani, illetve azt akarja, hogy még tovább ne történjen semmi. Előbb szó volt arról, hogy terveket elkészítette a Főépítészeti Kabinet, én szokásomhoz híven ezeket átolvastam az első betűtől az utolsóig. Mind a 4 elképzelés a maga nevében jó lehet, nyilván valami kedvezőbb van, ami nem kedvezőbb, van, ami drágább, van, ami kevésbé drágább. Mindegyiknek költségvonzata van. Direkt kértem, hogy a bizottsági ülésre jöjjenek el a szakma képviselői is, akik kimondottan ehhez véleményt 16
17 formálnak, amit én azt gondolom, hogy nekünk figyelembe kell vennünk. Igazából a szakma a B változatot javasolja. Nem ecsetelném a B változatot, mert aki akarja az még megtudja nézni, mert nagyon szépen látható és tudható. Én megkérdeztem a főépítész urat a bizottsági ülésen, ugye ott kell igazából ezt jól kibeszélni és kitárgyalni, és valóban hosszasan vitatkoztunk is erről a kérdésről annak ellenére, hogy az lett a javaslat, hogy fogadjuk el a Városfejlesztési Bizottság javaslatát, hogy vegyük le kvázi a napirendről. Tehát itt az jött ki, hogy tulajdonképpen ez is szakaszolható, tehát nem lenne muszáj egyszerre teljes egészében megépíteni. Ezt teljesen függetlenül lehet, mindez teljesen csak önkormányzati tulajdon, nem kéne kivásárolni, nem kéne bezárni az alsó üzlethelyiségeket az áruházban. Ez függetlenül az áruház melletti épület építésével tulajdonképpen megkezdődhetne az építés annak fényében tulajdonképpen, hogy nagyon jól részletezik, hogy a belváros, maga az elképzelt belváros kialakításához ez hogyan illeszkedne bele. Én azt gondolom, hogy ez akár az első lépési folyamat is lehet abba, hogy a belváros megújításának egyik eleme kell, hogy legyen. Ez az is lenne. Mindamellett, hogy nekem vannak bizonyos nézeteltéréseim maga a belváros kialakításával, de azt gondolom, hogy ez harmonikusan és szervesen tudna már beleilleszkedni, tehát el lehetne indulni. Valóban ez a belváros megújítása alatt ebből a 10 milliárdos keretből azt gondolom, hogy le kellene hívni ennek a résznek az összegét, és ezt a részt, mint egy elé induló elemmel egyébként ellehetne indulni a belváros megújítás során, amivel nem akadályoztatnánk semmilyen más fejlesztést, nem kellene utána átgondolni, áttervezni, hanem akár egy része is lehet a belváros megújításának. Én sajnálom, hogy úgy dönt a képviselőtestület, hogy ezt nem emeli be, nem dönt arról, hogy vagy a kettes vagy a négyes változat, ami mind kettő egyébként a legköltségkímélőbb és elfogadható már, hogy ezekből nem tud valóban dönteni, hogy legfeljebb egy irányvonalat kitűzzön, hogy merre induljunk el, merre lehetne elmozdulni, legalább a megvalósítási tervet, hogy tisztán lássuk az árat, hogy mibe kerül ez, meg egy teljes képet, teljes makettet vagy egy teljes ábrázolást, ahol ezt láthatnánk, hogy mit kapunk a belvárosban. Köszönöm szépen! Romanek Etelka polgármester: Köszönöm szépen! Mielőtt kérem a harmadik bizottság álláspontját is, azért azt szeretném megjegyezni és most Englóhner Edinát nézem, és légy szíves Edina igazíts ki, hogy ha én nem pontosan fogalmazok. Az a turisztikai 10 milliárdos összeg, amibe most említette, hogy bele kellene ezt a könyvtári dolgot vagy előre kivenni, azért az egész másról szól. Az én szándékom az volt, hogy ebből a 10 milliárdból a Sándor Palota, a Városháza, a Hild Ház, a Koronaszálló, a Zsinagóga és a Kovácsi templom újulhasson meg. 10 milliárd forint nagyon-nagyon kevés pénz, de mi próbáltunk bele tenni minél több mindent, mert katasztrofális állapotban vannak az épületeink és meg akartuk kezdeni az állagmegóvást. Ezzel szemben a képviselő-testület, Önök úgy döntöttek, hogy ezt akkor nem, hanem akkor a sziget fejlesztésére kell átcsoportosítani, tőzsdére vinni. Én ellene is szavaztam. De ez a döntés született és átadták ennek a dolognak a rendelkezését egy cégnek és a Strigoniumnak. Ugye? Szó sincs arról, hogy a könyvtár benne van. Ez turisztikai fejlesztés. A könyvtár pedig egy önkormányzati kötelező feladat. A másik dolog, amit Frigyes nagyon hallkan jegyzett meg és szeretném, hogy ha még egyszer megismételné, hogy jelenleg egy könyvtár létesítésének négyzetméter ára, annyi amennyi. Legyen kedves szorozza fel, hogy mennyi az az 1000 valahányszáz négyzetméter vagy több ezer négyzetméter, ami egy elvárható szint, azt meg kell szorozni azzal az összeggel és kijön egy akkora összeg, hogy kiderül, hogy az egész pénz fele elmenne akár a könyvtárra. Említette a makói könyvtárat, ami 2,5 milliárdba került, lehet, hogy itt ennek a többszöröse van. Ez a könyvtári elhelyezési dolog, ez a turisztikai koncepcióba soha nem jelent meg, ezt most képviselő úr vetette fel, de szeretném mondani, hogy ez biztos, hogy abba nincs benne, de kérem Edinát, hogy erősítsen meg, hogy valóban nincsen benne vagy vane erre esély. A turisztika a könyvtárral mennyire hangzik össze, szerintem nem mert alapfeladat, a másik pedig turisztika. Légy szíves! 17
9395-5/ sz. példány
Esztergomi Közös Önkormányzati Hivatal 2500 Esztergom, Széchenyi tér 1. Pf. 92. Készült: 2 példányban 9395-5/2018. 1 sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK 2018. május
Esztergomi Közös Önkormányzati Hivatal 2500 Esztergom, Széchenyi tér 1. Pf. 92. Készült: 2 példányban 1289-30/2014. 1. sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK 2014.
2014. évi nyílt Köznevelési, Ifjúsági és Sport Bizottság határozatai
2014. évi nyílt Köznevelési, Ifjúsági és Sport Bizottság határozatai 1/2014. (XI. 24.) KISB határozata felhatalmazza Meszes Balázs bizottsági tagot a 2014. november 24-én megtartott a bizottsági ülésről
1621-1/ sz. példány
Esztergomi Közös Önkormányzati Hivatal 2500 Esztergom, Széchenyi tér 1. Pf. 92. Készült: 2 példányban 1621-1/2016. 2 sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK 2016. JANUÁR
Esztergom Város Önkormányzat Képviselőtestületének. Nemzetiségi Bizottsága
Esztergom Város Önkormányzat Képviselőtestületének Nemzetiségi Bizottsága JEGYZŐKÖNYV a Nemzetiségi Bizottság 2017. január 26-án 16:30 órakor megtartott üléséről Az ülés helye: Az ülésen megjelentek: Nem
JEGYZŐKÖNYV a Közjóléti és Egészségügyi Bizottság április 18-án 14 órakor megtartott nyílt üléséről
ESZTERGOM VÁROS ÖNKORMÁNYZATA KÉPVISELŐ-TESTÜLETÉNEK KÖZJÓLÉTI ÉS EGÉSZSÉGÜGYI BIZOTTSÁGA JEGYZŐKÖNYV a Közjóléti és Egészségügyi Bizottság 2016. április 18-án 14 órakor megtartott nyílt üléséről Ülés
Képviselő-testületének Városfejlesztési Bizottsága Ikt. Sz: /2017. Jegyzőkönyv
Esztergom Város Önkormányzat 1 sz. példány Képviselő-testületének Városfejlesztési Bizottsága Ikt. Sz: 109-16/2017. Jegyzőkönyv a Városfejlesztési Bizottság 2017. október 17-én 9 órakor megtartott nyílt
1743-7/ sz. példány
Esztergomi Közös Önkormányzati Hivatal 2500 Esztergom, Széchenyi tér 1. Pf. 92. Készült: 2 példányban 1743-7/2019. 1 sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK 2019. február
Nyírmártonfalva Községi Önkormányzat Képviselő-testülete 2013. augusztus 26-án tartott ülésének jegyzőkönyve Az ülésen hozott rendelet száma - Tárgya Az ülésen hozott határozat száma Tárgya 75/2013. (VIII.
Jegyzőkönyv a Környezetvédelmi, Köztisztasági és Közrendi Bizottság szeptember 1-jén 8:00 órakor megtartott üléséről
Esztergom Város Önkormányzata Képviselő-testületének Környezetvédelmi, Jegyzőkönyv a Környezetvédelmi, Köztisztasági és Közrendi Bizottság 2016. szeptember 1-jén 8:00 órakor megtartott üléséről Helye:
J E G Y Z Ő K Ö N Y V VÁROSSTRATÉGIAI ÉS VÁROSMARKETING BIZOTTSÁGA 2016. november 17-én 10,00 órai kezdettel megtartott rendes nyilvános üléséről Az ülés helye: VMJV Polgármesteri Hivatalának (Veszprém,
Jegyzőkönyv a Pénzügyi Ellenőrző és Tulajdonosi Bizottság december 18-án 8:30 órakor megtartott üléséről
Esztergom Város Önkormányzata Képviselő-testületének Pénzügyi Ellenőrző és Jegyzőkönyv a Pénzügyi Ellenőrző és Tulajdonosi Bizottság 2013. december 18-án 8:30 órakor megtartott üléséről Az ülés helye:
Esztergomi Közös Önkormányzati Hivatal Készült: 2 példányban 2500 Esztergom, Széchenyi tér 1. Pf / sz. példány
Esztergomi Közös Önkormányzati Hivatal Készült: 2 példányban 2500 Esztergom, Széchenyi tér 1. Pf. 92. 1150-22/2015. 2. sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK 2015.
Képviselő-testület Szigliget J e g y z ő k ö n y v Készült Szigliget Község Önkormányzata Képviselő-testületének 2019. április 2-án 8.00 órakor tartott rendkívüli nyilvános üléséről. Az ülés helye: Polgármesteri
Jegyzőkönyv a Pénzügyi Ellenőrző és Tulajdonosi Bizottság február 21-én 16:00 órakor megtartott üléséről
Esztergom Város Önkormányzata Képviselő-testületének Pénzügyi Ellenőrző és Jegyzőkönyv a Pénzügyi Ellenőrző és Tulajdonosi Bizottság 2013. február 21-én 16:00 órakor megtartott üléséről Az ülés helye:
A április 4.-én, szerdán tartott nyílt rendkívüli testületi ülés J e g y z ő k ö n y v e
Pákozd Község Önkormányzatának Képviselő-testülete A 2012. április 4.-én, szerdán tartott nyílt rendkívüli testületi ülés J e g y z ő k ö n y v e Napirend: 1. Javaslat a MERKBAU Építőipari és Kereskedelmi
Jegyzőkönyv a Környezetvédelmi, Köztisztasági és Közrendi Bizottság szeptember 22-én 8:00 órakor megtartott üléséről
Esztergom Város Önkormányzata Képviselő-testületének Környezetvédelmi, Jegyzőkönyv a Környezetvédelmi, Köztisztasági és Közrendi Bizottság 2016. szeptember 22-én 8:00 órakor megtartott üléséről Helye:
JEGYZŐKÖNYV. (A teremben levő Papp Gáborné képviselő asszony jelezte, hogy a felkérést elfogadja.)
JEGYZŐKÖNYV Készült a Hajdúnánás Városi Önkormányzat Képviselő-testületének 2015. április 10-én pénteken du. 13,30 órakor megtartott rendkívüli üléséről. A képviselő-testület rendkívüli ülésének helye:
Esztergomi Közös Önkormányzati Hivatal 2500 Esztergom, Széchenyi tér 1. Pf. 92. Készült: 2 példányban 1621-13/2016. 2 sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK 2016. Április
Esztergomi Közös Önkormányzati Hivatal Készült: 2 példányban 2500 Esztergom, Széchenyi tér 1. Pf. 92.
Esztergomi Közös Önkormányzati Hivatal Készült: 2 példányban 2500 Esztergom, Széchenyi tér 1. Pf. 92. 1150-25/2015. 1. sz. példány JEGYZŐKÖNYV ESZTERGOM VÁROS ÖNKORMÁNYZAT KÉPVISELŐ-TESTÜLETÉNEK 2015.
15/2012. TERKA J E G Y Z Ő K Ö N Y V Készült: Egyek Nagyközség Polgármesteri Hivatalának tanácskozó termében 2012. december 10. napján 14:30 órai kezdettel az Ügyrendi Bizottság nyilvános ülésén. Jelen

References: Pf. 92
 Pf. 92
 Pf. 92
 Pf. 92
 Pf. 92
 Pf. 92
 Pf. 92
 Pf. 92
 Pf. 92